open-index/open-wikipedia-markdown huggingface dataset:
Moedas da coroa checoslovaca (1945)

Entre 1946 e 1948, foron introducidas moedas de 20 e 50 haléřů, e de 1 e 2 koruny. As dúas de valor facial máis baixo foron acuñadas en bronce, as dúas de maior valor facial foron acuñadas nunha aliaxe de cobre-níquel. Os deseños de tódalas moedas excepto a de 2 koruny, foron baseados nos das moedas de entre guerras, sendo estas moedas eran máis pequenas. En 1950, foron introducidas moedas en aluminio de 1 korun, seguidas en 1951 de 20 e 50 haleru feitos en aluminio. Foron acuñadas moedas de 5 korun, pero non foron introducidas. Máis tarde, en 1953 ocorrería unha das reformas monetarias máis profundas durante a existencia de Checoslovaquia .

## Notas
## Véxase tamén
### Outros artigos
* Moedas da coroa checoslovaca (1919)
* Moedas da coroa checoslovaca (1953)
*Coroa (moeda)
*Coroa eslovaca
Tiken Jah Fakoly

**Tiken Jah Fakoly**, nado en Odienné o 23 de xuño de 1968, é un cantante marfilés de reggae.

## Traxectoria 
Moussa Doumbia, coñecido como Tiken Jah Fakoly, naceu o 23 de xuño de 1968 in Odienné, no noroeste de Costa do Marfil. Descubriu o reggae moi novo, formando o seu primeiro grupo, *Djelys*, en 1987. Co tempo converteuse nun figura coñecida a nivel rexional, pero axiña acadaría o recoñecemento nacional.

## Discografía 
miniatura
*1993: *Les Djelys*
*1994: *Missiri*
*1996: *Mangercratie*
*1999: ''Cours d'histoire*
*2000: *Le Caméléon*
*2002: *Françafrique*
*2004: *Coup de gueule*
*2005: *Africa wants to be free*
*2007: *L'Africain*, Wrasse Records
*2008: *Live in Paris*, Wrasse Records
*2008: *Le Caméléon*, Barclay Records
*2010: *African Revolution*
*2014: *Dernier Appel*, Universal Music
*2015: *Racines*
*2019: *Le monde est chaud*
*2022: *Braquage de pouvoir*

## Premios 
*2003: Victoires de la Musique 2003, na categoría de Álbum de Reggae/Ragga/World co álbum *Françafrique''.
*2008: Premio First Freemuse

## Notas 
## Véxase tamén 
### Ligazóns externas 
*Páxina oficial
Kevin Peter Hall

**Kevin Peter Hall**, nado en Pittsburgh, Pensilvania, o 9 de maio de 1955 e finado en Hollywood o 10 de abril de 1991, foi un actor estadounidense. É coñecido por ser o Predator dos dous primeiros filmes da franquía *Predator*, e por interpretar a Harry no filme *Bigfoot* e na serie de televisión *Harry and the Hendersons*.

## Filmografía 
## Véxase tamén 
### Ligazóns externas 
*
Xarrete

miniatura|Músculos da perna dun cabalo. Co número 6, o xarrete.
O **xarrete** é a parte carnosa da perna dun animal cuadrúpede situada debaixo da sofraxe, ou sexa, a parte superior das polpas.

## Etimoloxía 
Xarrete deriva do francés *jarret*, e este do francés dialectal *jarre* e do provenzal antigo *garra*, e ambos os termos do galo **garra* (en galés, *garr*; en bretón *gâr*).

## Gastronomía 
Desde un punto de vista gastronómico, o xarrete de tenreira é un corte de carne moi apreciado en Galicia, tradicionalmente como ingrediente dos cocidos. A dicir de Álvaro Cunqueiro, o xarrete e a faldra son as mellores carnes de vitela para un cocido. E para outro sibarita, Jorge Víctor Sueiro, o xarrete de tenreira é o primeiro dos ingredientes do seu cocido preferido.

A día de hoxe tamén é unha peza moi solicitada para estufar ou guisar, e como tal aparece nas cartas dos mellores restaurantes e nas mesas de moitos galegos.

Sueiro achega unha receita para o xarrete guisado tomada da *Casa Vilas*, restaurante lendario de Santiago, na que se pon o xarrete en adobo con viño branco, allo e sal entre 6 e 8 horas. Despois dóuranse nunha ola, cun pouco de aceite, a carne e unhas cebolas pequenas. Unha vez que están douradas, engádese o adobo, tápase e déixase ferver lentamente. Cando está medio feita a carne, engádenselle patacas cortadas en anacos e métese a ola no forno até que as patacas estean feitas.

## Notas 
## Véxase tamén 
### Bibliografía 
*Cunqueiro, Álvaro (1973): *A cociña galega*. Vigo: Editorial Galaxia. ISBN 84-7154-181-5.
*Sueiro, J.-V. (1981): *Comer en Galicia*. Madrid: Penthalon Ediciones. ISBN 84-8533-732-8.

### Outros artigos 
* Cocido
* Estufado
* Guiso
Roupa vella

miniatura|300px|Roupa vella.
A **roupa vella** é unha preparación a base de carnes e outros produtos sobrantes dun cocido (ou dunha lacoada), típico da gastronomía de Galicia, aínda que tamén, on algunhas variantes, doutros países de fala hispana, onde se coñece como *ropa vieja*.

## Preparación 
Para a súa preparación, nunha tixola e cun pouco aceite de oliva dóurase un pouco (até que queden transparentes) cebola picada, que se pasará a unha gran tixola; dóuranse, un pouco máis, pementos (verdes, ou vermellos, ou ambos) cortados en tiras e estas divididas en dous ou tres partes, que se pasan tamén á tixola grande, que estará a un lume moi baixo. Noutra tixola pequena, frítense varios tomates cortados en cuarteiróns, e machucándoos cunha culler de pau, para que se desfagan ben, e incorpóranse á gran tixola.

A continuación, noutra tixola limpa, e en aceite limpo, dóuranse os restos cárnicos do cocido, cortados en pequenos anacos (a poder ser, non deben faltar o lacón, a costela de porco, o xarrete, o polo, o chourizo e o touciño; segundo *Picadillo*, se houber tamén galiña, aínda sería mellor).

A medida que quedan dourados, vérquense tamén na tixola grande. Á parte, dóuranse os garavanzos, pouco, procurando que non *salten*, e tamén e incorporan á gran tixola. Sazónase con pementas branca e negra e un pouco de sal. Remóvese e mestúrase todo coa culler de pau.

Mentres se fai todo isto, cócense varios ovos que despois, costados en gallos, servirán para adornar a fonte onde se servir´a roupa vella.

## Variantes 
Algúns engaden, xunto coas pementas, especies de callos e comiño moído.

Este prato é, como vimos, para aproveitar as sobras dun cocido. Se á súa ve houbera sobras desta preparación, o mestre *Picadillo* suxire unha forma para aproveitala, a *roupa inservíbel*.

## Notas 
## Véxase tamén 
### Bibliografía 
* Picadillo (2001): *La cocina práctica*. León (España): Editorial Everest Galicia, S. L. ISBN 84-403-0510-9. (A primeira edición é de 1905).
* Sueiro, J.-V. (1981): "Ropa vieja", en *Comer en Galicia*. Madrid: Penthalon Ediciones. ISBN 84-8533-732-8, páx. 237.

### Outros artigos 
* Cocido
* Lacón con grelos
Gran Premio de Suráfrica de 1984

O **Gran Premio de Suráfrica de Fórmula 1 de **, celebrouse no Circuíto de Kyalami Kyalami, Gauteng, o 7 de abril de 1984. Foi a segunda rolda da tempada de Fórmula Un de . Foi o 30º Gran Premio de Suráfrica desde o primeiro Gran Premio disputado en 1934 e o décimo sexto que se celebrou en Kyalami, nos arredores de Xohanesburgo. Disputouse sobre 75 voltas ao circuíto de catro quilómetros para unha distancia de carreira de 309 quilómetros.

## Clasificación 
### Cualificación 
### Carreira 
## Posicións logo da carreira 
;Clasificación no campionato de piloto

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Tyrrell e os seus pilotos foron posteriormente descalificados do campionato mundial de 1984 e os seus resultados e puntos reasignados.

## Notas 
*A menos que se indique o contrario, todos os resultados da carreira tómanse de *

## Véxase tamén 
### Ligazóns externas
A ciencia no século das luces

[miniatura|Táboa de [astronomía na *Cyclopaedia*, 1728.]]
A **historia da ciencia durante a Ilustración** estivo caracterizada polos avances científicos e tecnolóxicos propios da Era da Razón cando as ideas ilustradas estaban sendo divulgadas por toda Europa e América do Norte. Esta etapa abrangue dende a revolución científica dos séculos XVI e XVII ata aproximadamente o século XIX, despois da Revolución Francesa (1789) e a era napoleónica (1799-1815). A creación das primeiras sociedades científicas, o auxe do copernicanismo, así como o abandono da filosofía natural aristotélica e a doutrina médica de Galeno foron algúns dos feitos de maior relevancia desta revolución. Cara ó século XVIII, a relixión ficou desprazada e disciplinas como a alquimia e a astroloxía perderon credibilidade.

Aínda que ningunha disciplina ou ámbito destacou de xeito significativo, é xusto subliñar o papel determinante da ciencia no pensamento e discurso da época. Algúns pensadores ilustrados relacionaban o avance científico co derrocamento das autoridades tradicionais relixiosas en prol do desenvolvemento da liberdade de expresión e pensamento. En termos xerais a ciencia valoraba en gran medida o empirismo e o pensamento racional e estaba fortemente ligada o ideal de progreso e avance. Non obstante, como a maioría das ideas ilustradas, os beneficios da ciencia non eran recoñecidos universalmente. Jean-Jacques Rousseau, por exemplo, criticou este ámbito do saber por distanciar o ser humano da natureza e non contribuír á súa felicidade.

As sociedades e academias, que xa substituíran as universidades como centros de investigación e desenvolvemento, dominaban a ciencia durante esta época. Estes colectivos foron clave no proceso de maduración da profesión científica, que se viu moi favorecido pola divulgación da ciencia entre unha poboación cada vez máis alfabetizada. Os *philosophes* (un grupo de intelectuais) achegaron moitas teorías científicas, de xeito máis notable a través da *Encyclopédie* e da popularización do newtonismo levada a cabo por Voltaire e por Émilie du Châtelet (tradutora dos *Principia* de Newton).

Malia que certos historiadores cualifican o século XVIII como un período anódino, esta época foi testemuña de avances significativos na práctica da medicina, das matemáticas, da física e do desenvolvemento da taxonomía biolóxica. Do mesmo xeito, deu orixe a unha nova comprensión do magnetismo e da electricidade, e ao desenvolvemento da química, consolidándoa como a disciplina que estableceu as bases da química moderna.
Perlora

**Perlora** é unha parroquia das doce que compoñen o concello asturiano de Carreño. Segundo o INE en 2011 tiña 729 habitantes (351 homes e 378 mulleres).

## Localización
A parroquia, de 10,96&nbsp;km², localízase na zona central da costa de Carreño, estendéndose cara ao interior, ata a zona central do concello. Limita co mar Cantábrico ao NE, coas parroquias de Priendes e de Albandi ao leste, coa de Quimarán ao sueste, coa de Llorgozana ao sur, coa de El Pieloro ao suroeste e a de Candás ao nordeste. A distancia media con Candás, a capital do concello, é de 2,95&nbsp;km,  a 1&nbsp;km da entidade de Perán e a 4,90&nbsp;km de Colloto.

## Poboación
Entidades de poboación:

## Notas
Manuel Jiménez

***Manuel Jiménez de Parga** (1929-2014), xurista, político e diplomático español.
***Manuel Jiménez Rodríguez** (1941-2021), futbolista español.
***Manuel Jiménez Abalo** (1956-), exfutbolista galego.
***Manolo Jiménez Jiménez** (1964-), exfutbolista e adestrador de fútbol español.
Louis Williams

**Louis Tyrone "Lou" Williams**, nado o 27 de outubro de 1986 en Memphis, Tennessee, é un ex xogador estadounidense de baloncesto profesional.

## Traxectoria profesional 
### Philadelphia 76ers 
Williams foi elixido na 45ª posición do Draft da NBA de 2005 polos Philadelphia 76ers. Na súa tempada de rookie, xogou en 30 partidos nos que fixo 1.9 puntos e 0.3 asistencias por encontro. Na seguinte tempada, foi enviado ós Fort Worth Flyers da NBA Development League o 28 de novembro de 2006. Tras facer un bo papel na D-League, Williams foi chamado de volta polos Sixers o 5 de decembro.

Durante a tempada 2007-08, Williams acadou 11.3 puntos, 3.2 asistencias e 2.0 rebotes por partido. Ó rematar a tempada, converteuse en axente libre restrinxido e asinou un novo contrato con Philadelphia de cinco anos e 25 millóns de dólares.

Na tempada 2011-12, Williams liderou os Sixers en anotación con 14.9 puntos por partido malia non xogar ningún partido coma titular. Ó remate da tempada, rematou segundo na votación ó Sexto Home do Ano da NBA, por detrás de James Harden dos Oklahoma City Thunder.

### Atlanta Hawks 
O 12 de xullo de 2012, Williams asinou cos Atlanta Hawks coma axente libre. O 18 de xaneiro de 2013 nun partido contra os Brooklyn Nets, Williams mancouse o ligamento cruzado anterior do seu xeonllo esquerdo, o que lle fixo perderse o resto da tempada.

Williams non participou nos primeiros encontros da tempada 2013-14 debido ó seu proceso de recuperación, e volveu a xogar o 20 de novembro de 2013, anotando 6 puntos saíndo dende o banco. Rematou a tempada con 10.4 puntos, 3.5 asistencias e 2.1 rebotes por encontro.

### Toronto Raptors 
O 30 de xuño de 2014, Williams foi traspasado xunto ós dereitos de Lucas Nogueira ós Toronto Raptors, a cambio de John Salmons e unha elección da segunda rolda do Draft de 2015. O 20 de abril de 2015, Williams gañou o galardón ó Sexto Home do Ano da NBA, converténdose no primeiro xogador da historia dos Raptors en conseguir dito premio.

## Estatísticas 
### Tempada regular 
### Playoffs 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Marquesado de Misa

O **Marquesado de Misa** concedeuno, con Grandeza de España, a raíña rexente María Cristina de Habsburgo-Lorena, en nome do seu fillo Afonso XIII (menor de idade), por Real Decreto de 21 de outubro de 1889, a Manuel Misa Bertemati, Conde de Baiona.

O marquesado está vacante dende 1954.

## Marqueses 
* 1º: Manuel Misa Bertemati (Baiona, 1815-Londres, 1904), dende 1889 ata 1904.
* 2º: Buenaventura Pablo Misa y Busheroy (Londres, 1868-1944), fillo do anterior, dende 1904 ata 1944.
* 3º: Enrique Ventura Misa y Davies (Londres, 1893-1954), fillo do anterior, dende 1944 ata 1954.

## Véxase tamén 
### Bibliografía 
* *Elenco de Grandezas y Títulos Nobiliarios Españoles*.
* : "MISA, Marquesado de" en *Gran Enciclopedia Galega Silverio Cañada*
* : "MISA" (apelido) en *Gran Enciclopedia Galega Silverio Cañada*
* "Misa, marquesado de" en *Diccionario Enciclopédico Galego Universal*, t.42, p.&nbsp;54.
Terra vermella

[miniatura|250px|Típico camiño de **terra vermella**, na&nbsp;[provincia de Misiones.]]A **terra vermella**—*yvy pytã* en guaraní—é un tipo de solo considerado como un dos máis fértiles do mundo polo seu alto contido en nutrientes para plantas e árbores, A súa orixe está na&nbsp;descomposición durante millóns de anos de rochas basálticas. A súa principal característica é a súa cor vermella inconfundible, por mor da presenza de minerais de laterita, especialmente o&nbsp;ferro; é ademais rica en nitróxeno, potasio e fósforo.

Na Arxentina e Paraguai coñécese como *tierra colorada *e abrangue a totalidade da provincia de Misiones, e a rexión nordés da provincia de&nbsp;Corrientes&nbsp;no primeiro caso e todo o Departamento do Alto Paraná e parte dos departamentos de Caagauzú, Canindeyú e Itapúa no segundo

No Brasil, coñécese como *terra roxa, *forma que procede dun equívoco, xa que os inmigrantes italianos que traballaban nas facendas de café dábanlle o nome de&nbsp;*terra rossa, *e os brasileiros*&nbsp;*aportuguesaron o termo italiano, no canto de traducilo. Este tipo de solo aparece no interior do estado de São Paulo, sur de Minas Gerais e ao norte de&nbsp;Paraná. .
Viktor Onopko

**Víktor Savélievich Onopko**, nado o 14 de outubro de 1969 en Luhansk é un exfutbolista e actual adestrador de fútbol ucraíno con nacionalidade rusa que xogaba na demarcación de defensa. No seu momento foi considerado como un dos mellores de Europa na súa posición.

## Traxectoria 
O seu primeiro club profesional foi o FC Shakhtar Donetsk‎ con apenas 19 anos, tres anos despois fichou polo Spartak Moscova, sendo unha peza clave no equipo que gañou tres tempadas seguidas a Liga rusa e alcanzou as semifinais da Liga de Campións. Militando no Spartak gañou o premio ao futbolista ruso do ano en 1993 e 1994.

En 1995 fichou polo Real Oviedo, onde militou sete anos. En 2002 fichou polo Rayo Vallecano antes de deixar a Liga Española ao ano seguinte. Retirouse en 2006 tras xogar na Liga rusa no FC Alania Vladikavkaz e no FC Saturn.

No ano 2007 asumiu o cargo de Director Deportivo da Unión de fútbol de Rusia, posto que desempeñou ata 2009, cnado pasou a ser segundo adestrador do PFC CSKA Moscova, por aquel entón dirixido por Juande Ramos.

## Véxase tamén
Ultimate (deporte)

miniatura|150px|Pictograma do ultimate.
miniatura|Un xogador intentando coller o disco.
O **Ultimate** ou **Ultimate frisbee** é un deporte de equipo de pouco contacto que se xoga cun disco voador (frisbee). Os puntos anótanse cando un xogador pasa o frisbee a outro xogador do seu mesmo equipo e este o colle na zona de anotación. Cada xogada coma esta vale 1 punto. Esta zona de anotación é similar ás zonas de ensaio do fútbol americano ou do rugby. Co frisbee nas mans non se pode correr nin andar só moverse sobre un mesmo (pivotar) e pasar. O máis característico do deporte é que nos partidos non hai árbitro, polo tanto, o deporte regúlase polo espírito deportivo de cada xogador. Este deporte tamén é distinguido polo seu principio ¨Espírito do xogo¨. Estímase que en todo o mundo existen 300.000 xogadores e 5.000 equipos.

A Federación Mundial de Disco Volador (WFDF) foi fundada no ano 1985 e é o organismo internacional responsábel dos deportes de disco voador. É unha federación formada por Asociacións Internacionais de Disco Voador, sen membros individuais, e está a cargo de eventos como os campionatos mundiais, as normativas e as regras do xogo.

## Regras 
### Tipos de regras 
Hai dous sistemas de regras moi semellantes e case idénticas: as regras UPA, usadas en América do Norte; e as regras da WFDF, utilizadas no resto do mundo. Os dous sistemas son idénticos en case todo con algunhas diferenzas de pouca importancia.
Pero nos dous sistemas é igual:
* O ultimate é un deporte sen contacto xogado por dous equipos de sete xogadores.
* O obxectivo do xogo é anotar puntos.
* Un punto é anotado cando un xogador recibe un pase dun compañeiro seu dentro da zona de anotación.
* O disco voador ou frisbee móvese unicamente mediante pases, xa que non se pode nin andar nin correr co disco.
* Cando un pase é incompleto, interceptado, bloqueado, tirado ao chan ou fai contacto cun obxecto fóra do terreo hai un cambio de posesión.
* Para iniciar un partido un dos dous equipos pon o disco en xogo, lanzándoo o máis lonxe posíbel sen que este abandone o terreo de xogo.
* Onde o frisbee cae ao chan o equipo receptor obtén a posesión do mesmo e convértese así no conxunto atacante, e o que perdeu o disco convértese en equipo defensor.
### Equipos 
Dependendo da superficie o número de xogadores no ultimate varía. O máis popular é sobre herba que se xoga con 7 xogadores en cada equipo. No ultimate na praia ou en pista cuberta adoita haber 5 xogadores por equipo. En partidos informais, o número de xogadores é ilimitado poden haber ata 20 xogadores por cada equipo.

### Terreo de xogo 
miniatura|300px|Terreo de xogo.
O terreo de xogo do ultimate normal é un rectángulo con herba dividido en tres partes: dúas zonas de anotación e un campo de xogo. Este ten 100 metros de longo e 37 de ancho. Os 100 m de longo están divididos nos 18 de cada zona de anotación (ou 23 no sistema UPA) e nos 64 do campo de xogo. Os campos de ultimate praia e de ultimate en pista cuberta teñen medidas diferentes a estas.

## Véxase tamén 
### Ligazóns externas 
* Web da federación internacional 
* Páxina da federación norteamericana
Imaxe óptica

Unha **imaxe ****óptica** é unha figura formada polo conxunto de puntos onde converxen os raios que proveñen de fontes puntuais do obxecto tras a súa interacción co sistema óptico. A imaxe pode ser real ou virtual.

A **imaxe real** é a que se forma cando, tras pasar polo sistema óptico, os raios de luz son converxentes. Esta imaxe non se pode percibir directamente co sentido da vista, pero se pode rexistrar colocando unha pantalla no lugar onde converxen os raios.

A **imaxe virtual** é a que se forma cando, tras pasar polo sistema óptico, os raios diverxen. Para o sentido da vista, os raios parecen vir dende un punto polo que non pasaron realmente. A imaxe percíbese no lugar onde converxen as prolongacións deses raios diverxentes. É o caso da imaxe formada por un espello plano. As imaxes virtuais non se poden proxectar sobre unha pantalla.
Degaña, Degaña

**Degaña** é unha parroquia do concello asturiano de Degaña. Ocupa a parte centro-occidental do mesmo, e segundo o INE en 2007 tiña 388 habitantes nos seus 46,64&nbsp;km² de superficie. Comprende a vila de Degaña, capital do concello (240 habitantes; INE, 2007) e os lugares de Fonduveigas (66 habitantes 2007) e El Rebollal (82 habitantes 2007).
Pau para selfie

miniatura|dereita|220px|Turista empregando un pau para selfie.
Un **pau para selfie** ou **selfie-pau** é unha vara extensora empregada para a obtención de autofotos, abranguendo un maior ángulo que nunha autofoto común. A meirande parte dos paus para *selfie* son compatíbeis cos sistemas Android e iOS, mediante conexión por Bluetooth ou por USB.

Este invento fíxose mundialmente famoso desde o ano 2014, sendo nomeado pola revista Time coma unha das maiores invencións do 2014.

## Notas
## Véxase tamén
### Outros artigos
* *Selfie*
Touciño do ceo

miniatura|260px|Touciño do ceo *da casa*.
O **touciño do ceo** é un doce feito con xemas de ovo e azucre. É unha das sobremesas tradicionais de España e Portugal.

Consiste nunha especie de torta, moi parecida a un flan, feita con azucre caramelizado e unha gran cantidade de xemas de ovo, compacta e de cor amarela intensa. Nalgunhas partes de Portugal engádense tamén améndoas moídas e, ás veces, cabelo de anxo.

Faise en toda a Península Ibérica, pero é sobre todo típico de Andalucía, especialmente en Xerez da Fronteira (Cádiz) e en Asturias, onde ten moita sona o que se fai en Grau, en España, e de Guimarães, Braga e Tras os Montes, en Portugal.

## Etimoloxía posíbel 
O nome *touciño do ceo* débese ao feito de que, ao parecer, a versión orixinal tiña graxa de porco como ingrediente, e que a sobremesa tivo a súa orixe nos conventos.

## Historia 
A tradición sitúa a súa orixe en Xerez da Fronteira hai máis de 500 anos. As primeiras noticias do touciño do ceo remóntanse ao ano 1324 e, segundo as fontes, foi creado polas monxas do Convento do Espírito Santo desa localidade andaluza.

A súa orixe está ligada á elaboración do viño da zona e ao emprego masivo de claras de ovo usadas para a clarificación do viño de Xerez. O resto, as xemas, os fabricantes do viño dábanllas ao convento de monxas, as que, co fin de reutilizalas, deseñaron a sobremesa "touciño do ceo".

Actualmente o concello de Xerez da Fronteira está realizando trámites para a concesión dunha Indicación Xeográfica Protexida.

## Receita 
Para realizar un touciño do ceo só se necesita xema de ovo, azucre e auga. Para realizalo basicamente hai que facer un almibre co azucre en auga. Cando está tépedo vanse engadindo as xemas, baténdoas. Ponse a mestura nun recipiente caramelizado e quéntase ao baño maría até que estea coagulado, é dicir, con consistencia de flan. Debe servirse frío.

## Notas 
## Véxase tamén 
### Bibliografía 
* Condesa de Pardo Bazán (1996): *La cocina española antigua*. A Coruña: Academia Galega de Gastronomía. ISBN 84-600-9327-1, p.&nbsp;385. Ed. facsímile autorizada pola RAG da orixinal (Madrid, 1913) da Sociedad Anónima Renacimiento. Colección *Biblioteca de la Mujer*, dirixida pola propia Pardo Bazán.
* Ortega, Simone (1972): *Mil ochenta recetas de cocina*, 12ª ed. Madrid: Alianza Editorial. Col. "El Libro de Bolsillo". ISBN 84-206-1428-9, páx. 626-627.

### Outros artigos 
* Almibre
* Flan

### Ligazóns externas 
* Receita
Asaf Avidan

**Asaf Avidan** (en ), nado en Xerusalén o 23 de marzo de 1980, é un cantautor israelí. Tamén é líder de **Asaf Avidan & the Mojos**, un grupo musical de folk rock creado en 2006 en Xerusalén. O grupo lanzou tres discos, *The Reckoning* no 2008, *Poor Boy / Lucky Man* no 2009 e *Through the Gale* no 2010.

Asaf Avidan é coñecido polo seu éxito internacional "One Day / Reckoning Song (Wankelmut Rmx)".

## Véxase tamén 
### Ligazóns externas 
*Páxina oficial
Manny Pacquiao

**Emmanuel** "**Manny**" **Dapidran Pacquiao**, nado en Kibawe, Bukidnon o 17 de decembro de 1978, é un boxeador filipino campión do mundo, que tamén é actor e cantante, e que dende xuño de 2016 é senador de Filipinas.

Está considerado como un dos mellores púxiles da actualidade segundo a revista *The Ring*, así como un dos mellores da historia. En palabras do promotor de boxeo Bob Arum: " Pacquiao é o mellor boxeador que xamais se viu, incluíndo Ali”.

Nomeado "Boxeador da Década" polo CMB, é o único púxil que logrou oito títulos mundiais en oito categorías diferentes: Peso mosca, peso supergalo, peso pluma, peso superpluma, peso lixeiro, peso superlixeiro, peso welter e superwelter.

Alén do boxeo, Pacquiao participou no baloncesto, nos negocios, como presentador de televisión, actor, produtor musical e político. En maio de 2010, Pacquiao foi elixido na Casa de Representantes do 15º Congreso de Filipinas, representando a provincia de Sarangani. Foi reelixido en 2013 para o 16º Congreso de Filipinas. En xuño de 2016, Pacquiao foi elixido como senador e servirá durante seis anos, até o ano 2022.

En setembro de 2021, Manny Pacquiao anunciou a súa candidatura ás eleccións presidenciais de 2022.

## Notas
## Véxase tamén 
### Ligazóns externas 
*
Son Lux

**Ryan Lott**, máis coñecido polo seu nome artístico **Son Lux**, é un músico e produtor estadounidense nado en Denver, Colorado. É recoñecido polo seu estilo post-rock e de hip hop alternativo, o cal lle valeu varios premios. Tamén fixo composicións para filmes como *Looper* (2012) e *The Disappearance of Eleanor Rigby* (2013). A finais de 2014, asinou co selo discográfico Glassnote Records.

## Discografía 
;Álbums
* *At War with Walls & Mazes* (Anticon, 2008)
* *We Are Rising* (Anticon, 2011)
* *We Are Rising: REMIXED* (Self-released, 2012)
* *Lanterns* (Joyful Noise, 2013)
* *Sisyphus* (Asthmatic Kitty/Joyful Noise, 2014) (con Serengeti & Sufjan Stevens)

;EPs
* *Weapons* (Anticon, 2010)
* *Beak & Claw* (Anticon, 2012) (con Serengeti & Sufjan Stevens, como S / S / S)
* *Alternate Worlds* (Joyful Noise, 2014)

;Outros
*Tear (7", Joyful Noise Recordings 2013) 
*Black Waters (flexi-disc series, Joyful Noise Recordings 2013)

## Notas 
## Véxase tamén 
### Ligazóns externas 
*Páxina oficial
Igrexa de Irlanda

A **Igrexa de Irlanda** é unha provincia autónoma da Comuñón anglicana. Ten xurisdición sobre a totalidade da illa de Irlanda, e é a segunda crenza en número de fieis por detrás do catolicismo. Como outras igrexas anglicanas, mantén elementos anteriores á reforma protestante, en particular o goberno episcopal. Porén, en materia teolóxica e litúrxica, incorpora moitos dos principios da reforma inglesa. A igrexa considérase ao mesmo tempo "católica e reformada", como a maioría de igrexas anglicanas, é acolle tanto membros máis próximos ao catolicismo (coñecidos como *high church*) como outros máis achegados ao protestantismo (*low church* ou evanxélicos). Na República é a segunda tradición relixiosa, e a terceira en Irlanda do Norte.
James Bay (cantante)

**James Bay**, nado en Hitchin, Hertfordshire o 4 de setembro de 1990, é un cantautor e guitarrista inglés. Lanzou varios EPs e un álbum de estudio *Chaos and the Calm* (2015). O álbum acadou o número 1 nas listas do Reino Unido e dos Estados Unidos de América. O sinxelo de Bay "Hold Back the River" acadou o número 2 nas listas británicas.

## Discografía 
**Chaos and the Calm* (2015)

## Notas 
## Véxase tamén 
### Ligazóns externas 
*Páxina oficial
Borja Fernández

O nome de **Borja Fernández** pode referirse a:

***Borja Fernández**, actor galego (n. 1977);
***Borja Fernández**, futbolista galego (n. 1981);
***Borja Fernández**, futbolista galego (n. 1995).
Igrexa polaco-católica

A **Igrexa Polaco-Católica** (en ) é unha igrexa vétero-católica da Unión de Utrecht. É membro do Consello Mundial de Igrexas e do Consello Ecuménico Polaco. O seu bispo superior é Wiktor Wysoczański.

## Historia
Vila Franca do Campo

**Vila Franca do Campo** é unha vila portuguesa na illa de São Miguel, Rexión Autónoma dos Azores, capital dun municipio con 78,00&nbsp;km² de superficie e 11 229 habitantes (2011), subdividido en 6 freguesías. O concello limita polo norte con Ribeira Grande, ao leste con Povoação, ao oeste con Lagoa e ao sur co océano Atlántico.

Fronte a Vila Franca do Campo, a uns 1200 m do porto do Tagarete, está o illote de Vila Franca, un cono litoral de litoral de tufos palagoníticos fortemente litificados, que contén no seu interior unha caldeira inundada de forma case perfectamente circular. O illote é desde 1993 unha reserva natural, constituíndo tamén un importante lugar de veraneo. 

## Historia
Vila Franca do Campo foi, durante o primeiro século de poboamento, a máis importante localidade da illa, onde residía Gonçalo Vaz Botelho, o capitán do donatario, e as principais institucións oficiais, como a Alfándega e a Ouvidoria, de onde procede o epíteto de "primeira capital micaelense" que recibe a localidade. Foi elevada a vila en 1472, a segunda no arquipélago.Tiña xa hospital mesmo antes da fundación da Santa Casa da Misericordia de Lisboa (1498), por mor dunha disposición testamentaria de Isabel Gonçalves que, en 1483, legou os seus bens para a súa institución.

Na noite de 21 ao 22 de outubro de 1522, a vila sufriu un violento terremoto que causou un grande escorregamento de terras nas vertentes que dominan a vila, causando un lahar que soterrou a maior parte da localidade. Como consecuencia estímase que pereceron milleiros de persoas en toda a rexión Para reedificar a vila cortáronse as forestas do Val das Furnas, desaparecendo gran número de cedros que aí abundaban, para seren distribuídos gratuitamente ás famílias pobres na construción dos seus fogares.

Malia a destrución, Vila Franca mantivo importancia rexional ata o século XVIII, por tras de Ponta Delgada, ata que Ribeira Grande a suplantou. 

En Vila Franca tiveron lugar algúns dos máis importantes eventos das loitas entre os partidarios de Antonio I de Portugal e de Filipe II de España, que culminaron na batalla naval de Vila Franca, que se desenvolveu no litoral sur da illa de São Miguel o 26 de xullo de 1582.

Despois da batalla, Álvaro de Bazán, marqués de Santa Cruz de Mudela, desembarcou na vila, estabelecendo o seu cuartel xeral e enforcando uns 800 prisioneiros franceses e portugueses.

## Freguesías 
* Água de Alto
* Ponta Garça
* Ribeira das Tainhas
* Ribeira Seca
* São Miguel 
* São Pedro 

## Galería de imaxes

Igreja e Convento Santo André, Vila Franca do Campo, ilha de São Miguel, Açores.JPG|Convento de Santo André.
Lagoa do Fogo, Miradouro da Serra da Barrosa, Vila Franca do Campo, ilha de São Miguel, Açores.JPG|Lagoa do Fogo, Miradoiro da Serra da Barrosa.
Porto e Marina de Vila Franca do Campo, ilha de São Miguel, Arquipélago dos Açores.JPG|Porto e mariña de Vila Franca do Campo.
Vila Franca do CampoB.JPG|Ermida de Nosa Señora da Paz.
Arturo Márquez

**Arturo Márquez Navarro**, nado en Álamos, Sonora o 20 de decembro de 1950, é un compositor mexicano recoñecido por empregar formas e estilos musicais mexicanos e incorporalos nas súas composicións.

## Obra 
**Cronoloxía musical**
* 1983: *Mutismo para dos pianos*
* 1985: Concerto interdisciplinario con músicos e fotógrafos
* 1987: Segundo lugar no Concurso Nacional de Composición Felipe Villanueva
* 1988-1990: *En Clave para piano*
* 1990-1992: *Composición de Tierra*, *La Nao y Cristal del Tiempo*, *Danzón*
* 1992: *Son a Tamayo para arpa y percusiones*
* 1993: *Paisajes Bajo el Signo de Cosmos*, *Homenaje a Gismonti*
* 1994: *Danzón 2*, *Danzón 3*
* 1994: Banda sonora do filme *Dos crímenes*
* 1995: *Zarabandeo*
* 1996: *Danzón 4*, 'O'cteto Malandro*, *Danza de Mediodía*
* 1997: *Danzón 5* (*Portales de Madrugada*)
* 1998: *Máscaras* (*Máscara Flor*, *Máscara Son*, *La Pasión según San Juan de Letrán*, *La Pasión según Marcos*)
* 2000: *Espejos en la arena* (*Son de tierra candente*, *Lluvia en la arena*, *Polca derecha-izquierda*)
* 2001: *Danzón 6* (*Puerto Calvario*), *Danzón 7*
* 2004: *Danzón 8*
**Conga del Fuego Nuevo*
* 2006: *La Cantata los Sueños, De Juárez a Maximiliano, Torreón 100 Años*
* 2008: *Marchas de duelo y de ira*
* 2009: *Rapsodia Tlaxcalteca*
* 2011: *Leyenda de Miliano*
* 2012: *Danzón 7* (Reestreno)
* 2013: *Alas (a Malala)* (adicada á Premio Nobel da Paz no 2014, Malala Yousafzai)
* 2014: *Tiempos Floridos*

## Véxase tamén 
### Bibliografía 
* Esquer, José Carlos. *Mar que es arena, danzones y espejos: Un acercamiento a la obra del compositor Arturo Márquez*. Hermosillo: Instituto Sonorense de Cultura, 2009. ISBN 978-607-7598-08-4.
*Rumbaut, Luis. "The Folk Spirit in Orchestral Music". *Clave Magazine* (Maio de 2002):
*Palapa, Fabiola, Claudia Herrera e Mónica Mateos. "México es un país afortunado en géneros musicales, dijo Arturo Márquez". *La Jornada'', 15 de decembro de 2009.
José Durán Rivas

**José Antonio Durán Rivas**, nado o 29 de xuño de 1974 en Lugo é un adestrador de fútbol galego, que dende 2023 dirixe o Bergantiños. 

## Traxectoria 
Debutou coma adestrador de fútbol facéndose cargo do primeiro equipo do CD Lugo mediada a tempada 2003-04 na Terceira División Española, en substitución de Quique Prado. Comezada a tempada seguinte fíxose cargo do CD Foz para tentar salvalo do descenso, obxectivo que non acadou e deixou o club a final de tempada. Pouco despois fichou polo Viveiro CF de onde saíu ao acabar o curso tras desencontros coa directiva. En 2008 fichou outra vez polo CD Foz, onde permaneceu até o final da temporada. Posteriormente exerce o cargo de adestrador nas categorías inferiores do Club Deportivo Lugo, até que en febreiro de 2016 se fixo cargo do primeiro equipo tras a renuncia de Luis Milla. A pesar de perder o seu primeiro partido como adestrador en Segunda División, tras conseguir unha xeira de tres vitorias e un empate recibiu o premio ao mellor adestrador da Liga Adelante do mes de marzo. A final de temporada, tras conseguir a salvación do club, deixa o banco para volver formar parte do organigrama deportivo do Lugo.

Entre 2016 e 2020 adestrou o Polvorín, antes de marchar a Bélxica para dirixir o K. Rupel Boom F.C. da Nationale 1, primeira división afeccionada da liga belga.

## Notas 
## Véxase tamén 
### Ligazóns externas 
* Ficha coma adestrador de fútbol
Organización Mundial de Boxeo

A **Organización Mundial de Boxeo** ou **OMB** (en inglés ***World Boxing Organisation***, ***WBO***) é unha organización sancionadora de Boxeo profesional con sede en San Xoán, Porto Rico. Xurdiu como unha escisión da AMB, desgustados polas cuestionables regras e sistema de clasificación da Asociación, e establecéndose nunha convención que tivo lugar na Illa de Margarita en Venezuela.

## Notas 
## Véxase tamén
Gran Premio de San Marino de 1984

O **Gran Premio de San Marino de 1984** foi unha carreira de Fórmula Un celebrada o 6 de maio de 1984 no Autódromo Enzo e Dino Ferrari en Imola, Italia. Foi a cuarta carreira do Campionato do Mundo de pilotos de .

## Clasificación 
### Cualificación 
### Carreira 
## Posicións logo da carreira 
;Clasificación no campionato de piloto

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Tyrrell e os seus pilotos foron posteriormente descalificados do campionato mundial de 1984 e os seus resultados e puntos reasignados.

## Notas 
* Esta foi a única carreira de Fórmula Un na que Ayrton Senna non se clasificou. Toleman decidiu non presentar os dous coches durante o venres de cualificación debido a unha disputa co fornecedor de pneumáticos Pirelli. Senna sufriu un problema de presión de combustible na sesión do sábado en mollado e non tivo tempo suficiente para que o arranxasen e lle permitise facer a grella.
* Os Tyrrells de Brundle (10º) e Bellof (quinto) foron descualificados máis tarde de todas as carreiras da tempada por infraccións técnicas.

 
*A menos que se indique o contrario, todos os resultados da carreira tómanse de *

## Véxase tamén
Les Alqueries

**Les Alqueries** (en castelán e tamén oficial: *Alquerías del Niño Perdido*) é un municipio da Comunidade Valenciana, situado na provincia de Castelló, na comarca da Plana Baixa. A súa poboación residente é de 4.423 habitantes (INE 2014).

A súa economía baséase na agricultura, especialmente no cultivo de laranxas. O municipio independizouse do de Vila-real en 1985.

## Véxase tamén 
### Ligazóns externas 
*Sitio web oficial
Asociación Mundial de Boxeo

A **Asociación Mundial de Boxeo** ou **AMB** (en inglés *World Boxing Association*, *WBA*) é unha organización de Boxeo profesional con sede en Cidade de Panamá, Panamá, anteriormente coñecida como **National Boxing Association (NBA)** antes de cambiar o seu nome no 1962.

No 1974, a normativa da asociación foi modificada da man de figuras do boxeo como Rodrigo Sánchez ou Elías Córdova para outorgar unha maioría de votos ás nacións latinoamericanas.

O empresario venezolano Gilberto Mendoza é o presidente da asociación desde o 1982. Nos anos 90, as oficinas trasladáronse de Panamá a Caracas, Venezuela ata xaneiro de 2007, cando volveron novamente á Cidade de Panamá.

## Campións actuais 
## Presidentes 
### Asociación Nacional de Boxeo (NBA) 
### Asociación Mundial de Boxeo (WBA) (AMB)
Escola de samba

thumb|Escola de samba Portela
Unha **escola de samba** é un tipo de asociación de carácter popular dedicada ao canto e danza da samba, case sempre cun propósito competitivo. A súa orixe atópase na cidade de Río de Xaneiro e as escolas de samba preséntanse en espectáculos públicos, formando un cortexo que segue un argumento, denominado samba-enredo, bailando e cantando acompañados por unha batería; os seus compoñentes — que varían de centos ata milleiros — usan fantasías alusivas ao tema proposto, a maioría desfila a pé e unha minoría vai sobre carro, onde tamén se colocan esculturas de papel maché, así como outros aderezos.

As escolas de samba máis coñecidas son as da cidade de Río de Xaneiro e a súa rexión metropolitana, que desfilan no Sambódromo do Marquês de Sapucaí, e as de São Paulo, que desfilan no Sambódromo paulistano. Esas escolas realizan un espectáculo considerado suntuoso, que atrae turistas de todo o mundo. Así e todo, hai escolas de samba en case todos os estados brasileiros e en moitos países do mundo. Son unha das manifestacións máis coñecidas do carnaval brasileiro, e de cada vez teñen máis aspectos escénicos, con algúns dos seus compoñentes executando dramatizacións teatrais ou coreografías.

A gran maioría das escolas de samba, principalmente as de Río de Xaneiro, inclúen na súa denominación a expresión "Grêmio Recreativo Escola de Samba" (GRES) antes do seu nome propiamente dito. En São Paulo é tamén común a forma "Grêmio Recreativo Cultural e Escola de Samba". Hai excepcións, como a "Sociedade" Rosas de Ouro e a tradicional "Agremiação Recreativa e Escola de Samba" Vizinha Faladeira. A  estandarización nas nomenclaturas das entidades xurdiu en 1935 ao obrigaren as autoridades os grupos carnavalescos cariocas a obter un certificado na Delegación de Costumes e Diversións para poderen desfilar. O delegado titular, Dulcídio Gonçalves, decidido a dar un aspecto de maior organización aos desfiles de escolas de samba, negouse a conceder o certificado a asociacións con nomes considerados extravagantes, así a denominada Vai Como Pode tivo que mudar ao seu actual nome GRES Portela.
O desfile de cada escola de samba é un traballo considerado comunitario. Van para alén dun grupo musical, e frecuentemente actúan como asociacións de barrio que traballan na mellora social das comunidades que representan, como recursos educativos ou sanitarios.
## Notas
Daytona International Speedway

O **Daytona International Speedway** é un autódromo situado na cidade de Daytona Beach, no estado de Florida, Estados Unidos. Inaugurouse o día 22 de febreiro do ano 1959 por iniciativa de William France Sr., fundador da NASCAR, para substituír o Circuíto  de Daytona. Na actualidade, o autódromo conta cunha capacidade de 168.000 espectadores.

O Daytona International Speedway ten dúas pistas principais. Unha delas é o óvalo de 4'023 quilómetros que ten forma de trióvalo e 31 graos de peralte nas curvas. Aquí dispútase a Daytona 500, unha carreira de 200 voltas que pertence ao calendario da Nascar Cup Series. É o trazado máis famoso dos dous.

A outra pista é un trazado mixto de 5.730 quilómetros que alberga as 24 horas de Daytona, unha das carreiras de resistencia máis importantes do mundo. Este trazado tamén serve para carreiras de motos.

## Véxase tamén 
### Ligazóns externas 
* Páxina web do circuíto
Charlie Winston

**Charlie Winston Gleave**, nado o 14 de setembro de 1978, é un cantante córnico máis coñecido como **Charlie Winston**. O seu maior éxito comercial produciuse en Francia.

## Discografía 
### Sinxelos 
;Featured

## Notas 
## Véxase tamén 
### Ligazóns externas 
* Páxina oficial
Camponotus

***Camponotus*** é un xénero de formigas da subfamilia Formicinae co tórax en arco convexo e o pedicelo formado por un só segmento. Forman un grupo ecoloxicamente diverso distribuído en todas as rexións do mundo.

## Especies 
* *Camponotus atriceps*
* *Camponotus chromaiodes*
* *Camponotus compressus* (Fabricius, 1787)
* *Camponotus consobrinus*
* *Camponotus crassus* Mayr, 1862
* *Camponotus ferrugineus* (Fab.)
* *Camponotus festinatus* (Buckley, 1866)
* *Camponotus flavomarginatus* Mayr, 1862
* *Camponotus floridanus* 
* *Camponotus gigas* (Latreille), 1802
* *Camponotus herculeanus*
* *Camponotus kaura*
* *Camponotus ligniperda*
* *Camponotus nearcticus* (Emery)
* *Camponotus novaeboracensis 
* *Camponotus pennsylvanicus* (DeGeer) 
* *Camponotus punctulatus* (Mayr
* *Camponotus saundersi*
* *Camponotus schmitzi* Stärke, 1933
* *Camponotus sericeus*
* *Camponotus silvestrii* Emery, 1906
* *Camponotus taino*
* *Camponotus universitatis* Forel, 1890
* *Camponotus vagus* Scopoli, 1763
* *Camponotus variegatus''
One Last Breath

**"One Last Breath"** (en galego: *Un último suspiro*) é unha canción da cantante grega Maria Elena Kyriakou. A canción representará a Grecia no Festival de Eurovisión 2015.

Na final grega, a canción gañou a selección co 48% dos votos.
## Notas 
## Véxase tamén 
### Outros artigos 
* Festival de Eurovisión 2015
* Maria Elena Kyriakou
Federación Mundial de Capoeira

A **Federación Mundial de Capoeira** (en inglés: *World Capoeira Federation*; en portugués: *Federação Mundial de Capoeira*) é a organización mundial de Capoeira.

## Historia 
A primeira idea da creación da WCF tivo lugar durante a 3º Forum Mundial de Capoeira, organizado o 18 de xuño de 2011 en Bakú, Azerbaidján. Autor de idea é Jamil Huseyn. O obxectivo principal da creación da federación é promover a capoeira para que poida competir nos xogos olímpicos.

A Federación Mundial de Capoeira organiza un *mundial* e un *campionato europeo* cada 2 anos. O primeiro torneo internacional de WCF foi organizado o 19 de xuño de 2011.

## Notas 
## Véxase tamén 
### Outros artigos 
* Capoeira
Andy Partridge

**Andrew John "Andy" Partridge**, nado o 11 de novembro de 1953 en Mtarfa, Malta, é un cantante, letrista e guitarrista inglés membro fundador da banda de pop/new wave, XTC.

## Traxectoria 
Ademais do seu traballo con XTC, Partridge gravou un álbum con Virgin Records en 1980,*Take Away/the Lure of Salvage*. Tamén editou demos das súas cancións baixo o seu propio nome na serie de oito álbums ''The Official Fuzzy Warbles Collector's Album* e en *Fuzzy Warbles* con APE House. Colaborou con artistas como Martin Newell, co que gravou e produciu un álbum en 1993 co título de  *The Greatest Living Englishman*ou entre outros conPeter Blegvad, Harold Budd, Jamie Cullum, Stephen Duffy, Terry Hall, The Heads, Charlotte Hatherley, Robyn Hitchcock, Jen Olive, The Residents, Thomas Dolby, David Yazbek, Miles Kane, The Nines, Pugwash e Meat Beat Manifesto. En 2010, Partridge lanzou un CD en edición limitada con música inspirada polo ilustrador de ciencia ficción Richard M. Powers titulado *Powers*. En 2012, Partridge traballou con Mike Keneally no álbum *Wing Beat Fantastic*.

Partridge foi produtor da banda inglesa Blur durante a gravación de *Modern Life Is Rubbish'', aínda que despois substituíuno Stephen Street por insistencia do selo musical, Food, segundo Partridge non lle pagaron polas sesións e só tivo gastos. Partridge tamén escribiu catro cancións para a versión de Disney' de *James and the Giant Peach*, non obstante Randy Newman substituíuno ao non chegar finalmente a un acordo aceptable. En 2004, Partridge escribiu "I Wonder Why the Wonder Falls" como o tema musical para comedia de televisión *Wonderfalls*.
## Radio e televisión 
Partridge participou regularmente en BBC Radio 1 a mediados da década de 1980, salientando o carácter de "Agony Andy", unha parodia no programa de Janice Long, e tamén contribuíu con sketches en *Saturday Live* e *Studio B15*, e estivo no elenco regular de *Roundtable* e ''The Great Rock'n'Roll Trivia Quiz*, e presentou o piloto dun concurso infantil na ITV, *Matchmakers''.
## Notas 
## Véxase tamén 
### Ligazóns externas 
* Entrevista de son con Andy Partridge no podcast Sodajerker On Songwriting 
* Rundgren Radio online Entrevista con Andy Partridge 2008  
* Entrevista de son (abril 2009) en BBC Wiltshire  
* Andy Partridge en RPM BBC West TV
Ville-sous-la-Ferté

**Ville-sous-la-Ferté** é unha comuna francesa na rexión administrativa da Champaña-Ardenas, no departamento de Aube. Esténdese por unha área de 19,77 km². 

No ano 2012 contaba con 1.098 habitantes censados.

Nesta localidade atópase a famosa abadía cistersiense de Claraval (*Abbaye de Clairvaux*) fundada por San Bernaldo no século XII, actualmente convertida nunha prisión.

## Lugares e monumentos 
* Abbaye de Clairvaux
* Maison centrale de Clairvaux
* Fonte de Saint Bernard
Harry Lindbladin muistopalkinto

O **Harry Lindbladin muistopalkinto** (en galego **Trofeo Memorial Harry Lindblad**) é un trofeo de hóckey sobre xeo entregado anualmente ao campión da liga regular da Liiga, a máxima competición de hóckey sobre xeo en Finlandia. O Harry Lindbladin muistopalkinto é o equivalente ao Presidents' Trophy da National Hockey League (NHL). O trofeo é entregado dende que a liga se profesionalizou, a tempada 1975-76.

Recibe o seu nome en honor ao ex xogador e presidente da Suomen jääkiekkoliitto (Federación Finlandesa de Hóckey sobre Xeo) Harry Lindblad.

## Palmarés 
## Clasificación por equipos 
## Véxase tamén 
### Outros artigos 
* Trofeos da SM-liiga
Vasyl Lomachenko

**Vasyl Anatoliiovich Lomachenko** (en ), nado o 17 de febreiro de 1988, é un boxeador ucraíno profesional, actual campión mundial dos pesos pluma da OMB e campión nos Xogos Olímpicos de Pequín 2008 e Londres 2012.

## Carreira como afeccionado 
No Campionato Mundial de Boxeo Afeccionado de 2007, Lomachenko acadou a medalla de prata tras perder na final contra Albert Selimov, vencendo a Abner Cotto na primeira rolda e a Theodoros Papazov, Mikhail Bernadski, Arturo Santos Reyes e Li Yang en roldas posteriores.

A súa primeira medalla olímpica foi a conseguida nas Olímpiadas de Pequín 2008, vencendo a todos os seus opoñentes, incluído Selimov, a quen derrotou na primeira rolda, e gañando o Trofeo Val Barker.

Nas olimpíadas de Londres 2012, Lomachenko gañou a súa segunda medalla de ouro consecutiva derrotando na final ao surcoreano Han Soon-Chul.
Lomachenko finalizou a súa carreira como afeccionado cun impresionante récord de 396-1, perdendo só ante Albert Selimov.

## Carreira profesional 
Despois de gañar a súa segunda medalla olímpica de ouro, Lomachenko deu o salto ao boxeo profesional, firmando un contrato co promotor Top Rank. Fixo o seu debut profesional o 12 de outubro do 2013 contra José Ramírez.
### Lomachenko vs Salido 
Lomachenko retou no seu segundo combate profesional a Orlando Salido polo campionato de peso pluma da OMB, buscando bater o récord de Saensak Muangsurin (quen gañara o seu primeiro campionato ao teceiro combate) e gañar un campionato tan só no seu segundo combate. Salido aceptou o combate e terminou gañando por decisión dos xuíces, malia a controversia do combate, tras afirmarse que o mexicano pesaba 147 libras, 11 libras máis (5&nbsp;kg) que Lomachenko .
## Récord profesional 
## Notas
Igrexa veterocatólica dos Países Baixos

A **Igrexa veterocatólica dos Países Baixos** (en ) é unha igrexa veterocatólica da Unión de Utrecht. Actualmente o arcebispo de Utrecht é Joris Vercammen.